Tájékoztatás helyi önazonosság védelmével kapcsolatban


A helyi önazonosság védelméről szóló 2025. évi XLVIII. törvény, mely 2025. július 1. napján lépett hatályba, felhatalmazást ad az önkormányzatoknak arra, hogy saját rendeletben szabályozzák a helyi önazonosság védelmét szolgáló eszközök alkalmazását. A törvény célja a helyi építészeti értékek, a településkép védelme és a közösségi identitás megőrzése.
Ezt a célt az alábbi eszközökkel érhetik el:
· ingatlanszerzés esetén elővásárlási joggal élhet maga az önkormányzat és a településen lakók;
· korlátozhatják vagy feltételhez köthetik a lakcím létesítését;
· betelepülési hozzájárulást írhat elő a betelepülők számára
A jogszabályi keret rögzíti, hogy az önkormányzat autonóm módon dönthet arról, kíván-e élni a törvény által biztosított lehetőségekkel, és ha igen, milyen tartalommal és feltételekkel.

Zalakaros Város Önkormányzatának Képviselő-testülete a 2025. szeptemberi ülésén tekintette át és tárgyalta a témát és úgy határozott, hogy - az addig felmerülő önkormányzati tapasztalatok alapján - 2026. I. negyedévében újra tárgyalja a témát. 

A fentiek alapján Zalakaroson jelenleg nincs alkalmazandó jogvédelmi eszköz a helyi önazonosság tekintetében.

Zalakaros, 2025.10.03.

